прилагането на законодателството в областта на горите и да поощряват търговията със законни и устойчиви горски продукти.
 Член 295
 Търговия с рибни продукти
 Като отчитат колко е важно да се гарантира отговорното управление на рибните запаси по устойчив начин, както и да се насърчава доброто управление в търговията, страните поемат ангажимент да работят заедно, като:
 а)
 предприемат ефективни мерки за наблюдение и контрол на рибните и другите водни ресурси;
 б)
 гарантират цялостно спазване на приложимите мерки за съхранение и контрол, приети от регионалните организации за управление на рибарството, както и като си сътрудничат с регионалните организации за управление на рибарството и в техните рамки във възможно най-голяма степен; и
 в)
 въведат, наред с другото, търговски мерки за борба с незаконния, недекларирания и нерегулирания риболов.
 Член 296
 Запазване на равнищата на закрила
 1. Страна е длъжна да прилага ефективно своето законодателство в областта на околната среда и своето трудово законодателство чрез постоянни или повтарящи се действия или бездействия по начин, който не засяга търговията или инвестициите между тях.
 2. Страна не занижава или намалява равнищата на опазване на околната среда или на закрила на трудовата заетост, които се предоставят по силата на нейното законодателство, с цел насърчаване на търговията или инвестициите, като не изпълнява или по друг начин се отклонява от своите законови актове, подзаконови актове или стандарти, или предлага такова неизпълнение или друго отклонение по начин, който засяга търговията или инвестициите между страните.
 Член 297
 Научни данни
 Страните признават, че е от значение, при изготвянето, приемането и прилагането на мерки, насочени към опазването на околната среда, общественото здраве и социалните условия, които засягат търговията между страните, да се взимат предвид научните и техническите данни, както и съответните международни стандарти, насоки или препоръки.
 Член 298
 Преразглеждане на въздействието върху устойчивото развитие
 Страните се ангажират да преразглеждат, да упражняват контрол и да правят оценка на въздействието от прилагането на настоящия дял по отношение на устойчивото развитие посредством своите съответни процедури по участие и институции, както и посредством установените по силата на настоящото споразумение такива, например чрез свързани с търговията оценки на въздействието върху устойчивото развитие.
 Член 299
 Институции на гражданското общество
 1. Всяка от страните назначава и свиква нова или съществуваща консултативна група по въпросите на устойчивото развитие, чиято функция е да предоставя съвети относно изпълнението на настоящата глава.
 2. Консултативната група се състои от независими представителни организации на гражданското общество при балансирано представителство на организации на работодателите и на работниците, неправителствени организации, както и други имащи отношение заинтересовани страни.
 3. Членовете на консултативна група на всяка от страните заседават в рамките на открит форум на гражданското общество, където провеждат диалог относно аспектите на устойчивото развитие на търговските отношения между страните. Форумът на гражданското общество провежда заседанията си веднъж годишно, освен ако не е договорено друго между страните. Страните се споразумяват относно работата на форума на гражданското общество не по-късно от една година от влизането в сила на настоящото споразумение.
 4. Диалогът, който се води в рамките на форума на гражданското общество, не засяга функцията на създадената по силата на член 469